Homofile blodgivere avvises etter terrorangrepet i Orlando
Christopher Hansen kastet seg ned på gulvet under terrorangrepet i nattklubben Pulse i Orlando, og er en av dem som klarte å komme seg ut i live. Men han kan ikke gi blod til de flere titalls personene som kjempet for livet sammen med ham og som fortsatt ligger innlagt på sykehuset. – Som et homofilt individ, kan jeg ikke donere blod til de som er skutt og ligger såret på sykehuset, sier Hansen til VG. Han mener regelverket er for strengt. I USA praktiseres en regel om at homofile menn ikke kan ha vært seksuelt aktive med andre menn det siste året for å kunne gi blod. Årsaken er at at HIV er overrepresentert i denne gruppen, og at man gjennom et forbud mot blodgivning vil hindre spredning av sykdommen.Både i sosiale medier og i amerikanske aviser tar mange nå til orde for en endring av reglene. so it's legal to buy this in the US, but it would be illegal for me to donate blood? #ThanksAmerica https://t.co/pFgRZvkU8B — Jonathan (Youtuber) (@SlayJonathan)13.06.16, 06:31 Hospitals in #Orlando in desperate need of blood to save victims of the attack but as a gay man I can't donate. #FDAlifttheBLOODbanNOW — Ricky Martin (@ricky_martin)13.06.16, 10:41 Petition to let gay males donate blood as equals https://t.co/Ku4yG3n5Kn — Tori✨ (@eatsleepblog27)14.06.16, 03:18 FDA: Time to Reevaluate Whether Gay Men Can Donate Blood https://t.co/5AxMUafaSl (Plz Sign Thx) — Kenya (@Comanche98)14.06.16, 03:24 En rekke amerikanske aviser omtaler debatten, og blant annet har The Guardian, publisert et leserinnlegg fra en homofil mann som gjerne skulle gitt blod til ofrene for terrorgrEpet. Tidligere ble alle homofile menn hindret bloddonasjon i USA, men nylig ble reglene åpnet opp slik at homofile menn som har avstått fra seksuell aktivitet med andre menn de siste 12 månedene kan være aktuelle. Ifølge en artikkel i Washington Post er imidlertid ikke systemene til den aktuelle blodbanken, One Blood, oppdatert, og dermed hindres alle homofile menn i å gi blod. Dette skal imidlertid komme på plass i løpet av året.– Homofile kan bare gi blod hvis de ikke har hatt seksuell kontakt på ett år, men det er greit for andre å donere når de kan ha hatt enn villere livsstil. Et gift, homofilt par som lever monogamt kan ikke donere, men en heterofil person kan ha hatt en ulike personer hver dag og så komme og donere, sier en frustrert Hansen. Blodbanken meldte i sosiale medier om et stort behov for blodgivere etter terrorgangrepet, og responsen har vært stor. For mange homofile oppleves det ekstra sårt at de ikke kan hjelpe etter et terrorangrep som var rettet mot en populær klubb for nettopp lesbiske og homofile. Flere andre land praktiserer for øvrig et liknende regelverk med en karantenetid på 12 måneder. I Norge hindres imidlertid alle menn som har hatt eller har seksuell omgang med andre menn å gi blod, ifølge Helsedirektoratet. Det har blant annet vært diskutert å teste potensielle homofile blodgivere for HIV, men det har tidligere blitt avvist som for kostandskrevende.
Han var en av dem som flyktet for livet da Omar Mateen begynte å skyte vilt rundt seg på nattklubben Pulse. Nå er Christopher Hansen en av mange som reagerer kraftig på at homofile blodgivere blir hindret i å gi blod.